kollektivmøde+d.+3.+maj+2011


 * **Hvornår:** || Tirsdag den 3. maj 2011 kl. 19.30 ||
 * **Hvor:** || hos Marianne, Vølundsgade 16 B, 1 th ||
 * **Kommer:** || Kristine, nikolaj (skal gå 20.30), Anne B, Mette H, Maria Pi, Dennis, Anton ||
 * **Afbud:** || Carsten (er til møde i Vanløse) Sofia, Vibe (eksamensstress) Jannich (Akut Patient) ||
 * **Snacks:** ||  ||
 * **Ordstyrer:** || Dennis ||
 * **Referent:** || Mette (strømmen røg så meget minimalistisk referat) ||

=Dagsorden: = **(Prioritering af dagsorden)** **1. Nyt fra arbejdsgrupperne** Nørrebro: Carsten er ude af butiksgruppen. Sofia er på vej til NY. Der er meget få ressourcer til at lave medlemsmøder mm., men butikken kører fint bortset fra at der stadig er svært at få besat mestervagterne. Vanløse: Holder møde i aften - første poseudlevering på næste onsdag. Vi glæææder os! Amager: Har nu to afdelinger - en central og en satellit. Fungerer fint med to afdelinger. Prags Boulevard 43 med Giv Rum-initativet er et spændende sted der emmer af virkelyst så vi er optimistiske ift at have tag over hovedet fremover! Indkøb: Arbejder på retningslinier og transportløsning - og brødudsalg sku da Arrangement: Endnu tre vellykkede arrangementer i hus. Arbejder på sommerfest, yoga, og svanholm tur (Det går godt, send flere penge tak)) Økonomi: Vi har dd været til første arbejdsdag med Regnskabsskolen. Næste arbejdsdag med hele økonomigruppen 17/5

**2. Uafhentede poser (samfundsdebat, 2 timer - Carsten)** First mover tendens: Folk bestiller en pose men glemmer at hente den. De sidste uger på Nørrebro har vi stået med 20 uafhentede poser når vi lukkede. Det giver en del arbejde til lukkevagterne at komme af med så meget og det er også en mærkelig ligegyldighed hos folk der ellers tænker bæredygtigt og gerne vil undgå madspild osv. Hvad stiller vi op? Flyttet til næste møde

Mette og Emil præsenterer deres forretnings ide Cykelkooperativ, se skriftlig oplæg. De vil gerne ansøge om så meget så muligt fra Kbhff. Efter præsentationen diskuteres projektet. Det besluttes at vi på nuværende tidspunkt hellere vil investere i projekter intern og støtte initiativer der er organiseret på samme måde som os. Dennis kontakter Nikolaj og svarer dem. Hvem tager sig af info for de nye fra 18-19? Dirigent / ordstyrer / referent? Punkter: Orientering: Vesterbro KBHff er optaget Indkøbspolitik - oplæg v/Indkøbsgruppen Mel - oplæg v/ Meludvalget (mail sendt af Mads Jarner) Andre ansøgninger om penge (måske HAVEN?) Det kunne være fedt at have det der tal fra ØKO - altså hvor stor er vores kapital i KBHff når bufferen på 60.000 er trukket ud? På grund af tidspres flyttes dette punkt til næste møde da vi først skal melde ud en uge før til medlemmerne. Forslag til medlemsmøde skal være os i hænde 3 uger før. Kristine Skrive reminder ud til kommunikationsgruppen
 * 3. Oplæg fra Mette og Emil om Kooperativet. **
 * 4. Medlemsmøde 26. maj. (tager en del tid) (Carsten) **

Charlotte, Fintan og Anders præsentere hvad der er forløbet indtil videre. Kollektivgruppen er bekymret for dårlig adgangsforhold med offentlig transport og af der ikke er en konkret plan for hvad der skal ske. For at kunne producere effektiv kræver det mindre maskiner for omkring 30 000 kr. Kollektivgruppen foreslår at gruppen tager rundt og præsenterer ideen for medlemmerne i de forskellige afdelinger og arbejder på en plan og budget for det videre arbejde. Kollektivgruppen beslutter at havegruppen kan få dækket deres udgifter op til 3000 til såsæd mm. Medlemmer af gruppen skal selv stå for transport udgifter. Tilbagemelding fra havegruppen: Forhistorien kender de fleste nok: Stig Nørgaard har tilbudt os, at vi kan overtage dyrkningen af et hyggeligt 1½ td. autoriseret Økologi-jordareal med drivhus til fri afbenyttelse, frugttræer/buske, bålsted m.m. Det hele ligger knap 30 minutters kørsel nord for København - nærmere bestemt: Kongevejen 106, Fredensborg.
 * 6. Haven (Mette) **

ØKONOMI Stig stiller jord og vand til gratis til rådighed og de primære udgifter er derfor køb af såsæd samt transportomkostninger.

Transport: Transportomkostningerne må vi forvente at medlemmerne selv betaler. Ellers kan det godt løbe op i små 350 kr. om måneden – hvis man kører i bil.

Omkostninger for såsæd og høstudbytte: Stig har allerede lagt omkring 1700,- kr. ud for såsæd (æggeblommekartofler, løg, spinat, radiser, gulerødder), da disse skal sås eller sættes inden for kort tid. Om vi kan overkomme at så og passe mere end det er tvivlsomt. Men i så fald forventer vi ikke at købe ind for mere end sammenlagt 2000,- kr.. Stig har endvidere en del frø af ældre dato, som vi muligvis kan bruge – og bruge først.

Vi har endnu ikke overblik over, hvor stort et udbytte vi får af arbejdet, men vil ikke forvente meget mere end at kunne fylde løg, gulerødder, radiser og spinat i poserne en enkelt gang, hvis alle medlemmer skal have. Dertil må man endvidere fremhæve at udbyttet vil blive høstet kontinuerligt og derfor kan ikke alle afdelinger få samtidig.

Dog vil Stig gerne dele ud af de frugter der allerede er på grunden, det være sig æbler, ribs og solbær og ikke i helt ubetydelige mængder.

En stor del af udbyttet vil dog ligeledes være muligheden for at fællesskabets medlemmer kan tage op til dette skønne sted til lidt fælles hygge i HAVEN en gang imellem.

Der vil desuden være mulighed for at medlemmerne får tildelt et lille stykke jord til eget forbrug - alt efter interesse.

ARBEJDETS KOORDINERING OG OMFANG Stig vil i udgangspunktet selv være på grunden tirsdag, torsdag og søndag i tidsrummet 10 til 16 og har i den forbindelse tilbudt at vejlede os i arbejdet. Han har opfordret os til, at vi i videst muligt omfang kommer på stedet 2 til 3 gange om ugen (evt. i mindre grupper) i den første tid i forbindelse med såning. En mindre gruppe på tre, her blandt undertegnede, har imidlertid sået halvdelen af de allerede indkøbte stikløg og frø. Vi kan altså med al sandsynlighed nå at så og sætte de sidste ting i jorden på en weekend.

Senere vil det være tilstrækkeligt at en mindre gruppe (gerne skiftende grupper) kommer på stedet en gang om ugen eller en gang hver anden uge afhængig af vejret for at vande og luge. Stig vil kunne fungere som vores øjne på stedet og sige når det er tid til, at vi kommer forbi. Afhængig af antallet af interesserede vil det også være muligt at komme sjældnere – måske en gang om måneden. Det er også muligt at aftale at mødes med Stig andre dage (fx om lørdagen) da vi forventer, at de fleste medlemmer primært vil have tid her.

Der ud over er vi bekendt med, at fødevarefællesskabet er blevet godkendt som praktikvirksomhed og at vi derfor forestiller os, at en evt. praktik fra fødevarefællesskabet ligeledes kan lægge nogle timer på stedet – også i hverdagen.

Vi forestiller os at det vil være tilstrækkeligt, hvis vi kan samle en gruppe på mellem 8 og 10 af engagerede medlemmer, der er villige til at tage i HAVEN en gang om måneden i mindre grupper og/eller at samle et mindre antal medlemmer en gang om ugen (4 personer vil være nok – en enkelt bil).

TRANSPORT Der er mulighed for offentlig transport 55 min. fra Nørreport. 8 zoner, 43,50 kr. hver vej, hvis man køber klippekort.

Delebiler er ligeledes blevet diskuteret: Delebilpriser er ca: 82,- kr. per person med 5 personer i en lille bil, 78,- kr per person med 7 personer i en 7 personers bil og 94,- per person med 5 personer i en stationcar (ifølge Heine Bøe).

Det er dog ligeledes muligt at organisere kørsel fra gang til gang og det kræver dog ikke så mange biler hver gang for at kunne transportere et tilstrækkeligt at medlemmer op til HAVEN (en bil ville være nok).

REDSKABER Stig har ikke redskaber til så mange. Det er muligvis tilstrækkeligt, hvis vi ikke er så mange hver gang. Ellers forventer vi at medlemmerne er lidt kreative og selv kan fremskaffe og medbringe en spade eller et lugejern hvis der er brug for det. På grunden har Stig en fræser, som vi kan få lov at anvende efter anvisning. Enkelte afgrøder er særligt næringskrævende, f.eks. selleri og hvidkål og Stig har ikke adgang til gødning. Det er dog ikke sikkert, dette bliver et problem, da vi efter alt at dømme i får sået de næringskrævende afgrøder. Dog vil vi opfordre folk til at tænke kreativt og komme med ideer til hvorfra og hvordan vi kan tilvejebringe gødning billigt (i tilstrækkelige mængder, ifølge Stig muligvis et par tons). Evt. nogle af de landmænd som vi allerede har kontakt til kan være behjælpelige hermed.